

Vážení rodičia,

pandémia, ktorá tvrdo zasiahla do života celej spoločnosti, mení prakticky všetko, čo bolo naplánované a pripravené. Týka sa to aj škôl a škôlok, ktoré sú z preventívnych dôvodov zatvorené od začiatku a vzdelávanie a komunikácia medzi učiteľmi, žiakmi či rodičmi sa nevyhnutne museli presunúť do online priestoru.

V uplynulých dňoch ste sa mnohí chystali na dni otvorených dverí, ktoré pre Vás pripravili naše **základné školy pred** **zápisom prvákom do školského roku 2020/2021** a prvý aprílový piatok aj sobotu aj na samotný zápis. Žiaľ, aj v tomto prípade sme museli pristúpiť k nutným zmenám, ktoré zodpovedajú platným mimoriadnym opatreniam a bezpečnostným predpisom. Tohtoročný zápis prvákov bude bez osobnej prítomnosti rodičov a detí a bude sa konať **elektronicky a v novom termíne od 15. do 30. apríla 2020.** Všetky potrebné inštrukcie a usmernenia nájdete v prílohe tohto listu. Ak pri výbere školy pre Vášho prváčika stále váhate a máte nezodpovedané otázky, určite kontaktujte našich osem základných škôl. Radi Vás poinformujú o všetkom, čo potrebujete vedieť. Kontakty nájdete tiež v priložených inštrukciách. Verím, že Vám pri výbere pomohla aj informačná brožúrka, ktorú sme Vám poslali v priebehu marca do Vašich schránok (v elektronickej podobe si ju môžete stiahnuť tu: [bit.ly/zapisy-prvaci](https://bit.ly/zapisy-prvaci)).

Nový termín sa týka aj **materských škôl** – žiadosť na prijatie dieťaťa na predprimárne vzdelávanie v materskej škole mestskej časti Bratislava-Nové Mesto môžete podať **v termíne od 30. apríla 2020 do 31. mája 2020 a aj v tomto prípade elektronicky. Ako postupovať, nájdete taktiež v prílohe listu.**

**V prípade nejasností okolo zápisu, prípadne potreby pomôcť so zápisom, prosím kontaktujte kolegyne:**

* informácie o ZŠ - Mgr. Lucia Sedlačíková, tel.: 02/49 253 602
* informácie o MŠ - Elena Hlivová, tel.: 02/49 253 211

**Všetci sa na nový školský rok upíname s nádejou, že život – aj v školách – sa vráti do starých koľají a naše deti budú môcť opäť zasadnúť do školských lavíc. Pevne verím, že spoločnými silami a zodpovednosťou tento cieľ dosiahneme.**

Ďakujem Vám za to, ako zvládate túto neľahkú dobu, prajem šťastný výber školy a Vašim deťom v septembri úspešný štart do ďalšej dôležitej etapy života.



S úctou

Vážení rodičia,

vážení zákonní zástupcovia detí,

mestská časť Bratislava-Nové Mesto, v súlade s rozhodnutím Ministerstva školstva, vedy, výskumu a športu Slovenskej republiky, **mení** termín zápisu detí.

**ZÁKLADNÉ ŠKOLY**

Zápis detí na plnenie povinnej školskej dochádzky v novomestských základných školách pre školský rok 2020/2021 bude

**elektronicky v termíne od 15. apríla 2020 do 30. apríla 2020.**

Vzhľadom na mimoriadnu situáciu spôsobenú šírením respiračného ochorenia Covid 19, musí zápis prebehnúť bez osobnej účasti detí. Do základnej školy, v uvedenom termíne, zapíšte každé dieťaťa, ktoré do 31. augusta 2020 dovŕši 6. rok veku (vrátane dieťaťa, ktorému bol odložený začiatok povinnej školskej dochádzky o jeden rok). O prijatí Vášho dieťaťa do základnej školy rozhoduje riaditeľ školy. Prioritne sú prijímané deti, ktoré majú trvalý pobyt v spádovej oblasti danej základnej školy.

Na web stránke každej novomestskej školy nájdete potrebné informácie a prihlášku, ktorú musíte vyplniť a podľa pokynov elektronicky odoslať, prípadne môžete prihlášku poslať poštou, na adresu školy (rozhoduje pečiatka na obálke – do 30. apríla 2020).

Overenie údajov poskytnutých v prihláške sa uskutoční do dvoch týždňov od skončenia mimoriadneho prerušenia školského vyučovania, resp. v prípade potreby, budete kontaktovaní aj skôr a s dôrazom na dodržanie hygienicko-epidemiologických opatrení si dohodnete osobné stretnutie.

Rodičia, ktorých dieťa má špeciálne výchovno-vzdelávacie potreby doložia vyjadrenie príslušného zariadenia výchovného poradenstva a prevencie do vydania rozhodnutia o prijatí dieťaťa do základnej školy, najneskôr do 15. júna 2020.

Ak pre svoje dieťa požiadate o odklad začiatku plnenia povinnej školskej dochádzky, nebude sa ako súčasť žiadosti vyžadovať odporučenie všeobecného lekára pre deti a dorast a odporučenie príslušného zariadenia výchovného poradenstva a prevencie. Doručíte ich dodatočne, najneskôr do štyroch týždňov od skončenia mimoriadneho prerušenia školského vyučovania.

**Žiadosť môžete podať:**

* elektronicky cez elektronickú službu <https://esluzby.bratislava.sk/info/e-form/270> (pre odoslanie podania je potrebné prihlásenie pomocou eID karty)
* elektronicky vyplnením prihlášky na stránke konkrétnej školy

**Odkazy na informácie o podávaní prihlášok na jednotlivé základné školy:**  
  
**ZŠ s MŠ, Cádrova 23**<https://zscaba.edupage.org/register/>  
Riaditeľ školy: Mgr. Mária Dolnáková, 0918 341 102, [vedenie@zscadrova.sk](mailto:vedenie@zscadrova.sk)

**ZŠ s MŠ, Česká 10**<https://www.zsceska.sk/>

Riaditeľ školy: Mgr. Iveta Kopásková, 0902 225 165, [zsceska@zsceska.sk](mailto:zsceska@zsceska.sk)  
  
**ZŠ s MŠ, Jeséniova 54**<https://www.zsjeseniovaba.edu.sk/zapis.htm>  
Riaditeľ školy: Ing. Zuzana Salíniová, 0911 739 645, zapis.jeseniova@gmail.com

**ZŠ s MŠ, Kalinčiakova 12**<https://skolakalina.edupage.org/register/>  
Riaditeľ školy: Dušan Noga, 0903 889 363, [skolakalina@skolakalina.sk](mailto:skolakalina@skolakalina.sk)

**ZŠ s MŠ, Odborárska 2**<https://www.zsodborba.edu.sk/>

Riaditeľ školy: Mgr. Ľubica Daneková, 0910 941 972, [skola@zsodborba.edu.sk](mailto:skola@zsodborba.edu.sk)  
  
**ZŠ s MŠ, Riazanská 75**<https://zsriazanska.edupage.org/register/>

Poverená riadením školy: Mgr. Katarína Čuntalová, 0907 024 604, [info@zsriazanska.sk](mailto:info@zsriazanska.sk)

**ZŠ s MŠ, Sibírska 39**<https://sibirska.edupage.org/register/>

Riaditeľ školy: Mgr. Milena Partelová, 0903 505 099, [sibirska@sibirska.sk](mailto:sibirska@sibirska.sk)  
  
**ZŠ s MŠ, Za kasárňou 2**<http://www.zakasarnou.sk/v342/infoservis/z%C3%A1pis-do-1-ro%C4%8Dn%C3%ADka>

Riaditeľ školy: PaedDr. Monika Hulenová, 0910 127 160, [skola@zakasarnou.sk](mailto:skola@zakasarnou.sk)

**MATERSKÉ ŠKOLY**

Žiadosť na prijatie dieťaťa na predprimárne vzdelávanie do materskej školy mestskej časti Bratislava-Nové Mesto môžete podať

**elektronicky v termíne od 30. apríla 2020 do 31. mája 2020.**

Zápis sa organizuje bez osobnej účasti detí. Na web stránke školy nájdete potrebné informácie a prihlášku, ktorú treba vyplniť a podľa pokynov elektronicky odoslať. Žiadosť môžete poslať aj poštou na adresu príslušnej materskej školy (rozhoduje pečiatka na obálke – do 31. mája 2020).

**Potvrdenie o zdravotnom stave dieťaťa sa v žiadosti o prijatie nevyžaduje.** Predložíte ho dodatočne (v prípade, že tak neurobíte, bude Vaše dieťa prijaté len na adaptačný pobyt).

Ak žiadate o prijatie dieťaťa so špeciálnymi výchovno-vzdelávacími potrebami, nebude sa vyžadovať ani predloženie vyjadrenia príslušného zariadenia výchovného poradenstva a prevencie. Doložíte ho dodatočne (v prípade nepredloženia dokladu o zdravotnom stave dieťaťa a vyjadrenia príslušného zariadenia výchovného poradenstva a prevencie, bude Vaše dieťa prijaté len na diagnostický pobyt).

Počet detí, ktoré môžu byť do materskej školy prijaté, závisí od kapacitných možností konkrétnej materskej školy. P**rednostne** sa prijíma dieťa, ktoré dovŕšilo piaty rok veku, dieťa s odloženým začiatkom plnenia povinnej školskej dochádzky a dieťa s dodatočne odloženým začiatkom plnenia povinnej školskej dochádzky.

**Žiadosť môžete podať:**

* elektronicky cez elektronickú službu <https://esluzby.bratislava.sk/info/e-form/269> (pre odoslanie podania je potrebné prihlásenie pomocou eID karty)
* elektronicky vyplnením prihlášky na stránke konkrétnej školy

**Odkazy na informácie o podávaní prihlášok na jednotlivé materské školy:**

ZŠ s MŠ, Cádrova

**MŠ, Cádrova 15** <https://zscaba.edupage.org/a/materska-skola-obe>

Materskú školu riadi: Katarína Gáforová, zástupkyňa riaditeľa ZŠ Cádrova pre MŠ,

0918 674 887, [mscadrova@zscadrova.sk](mailto:mscadrova@zscadrova.sk)

**MŠ, Na Revíne 14** <https://zscaba.edupage.org/a/materska-skola-obe>

Materskú školu riadi: Mgr. Eva Adamková, zástupkyňa riaditeľa ZŠ Cádrova pre MŠ, 0918 674 887, msrevin@zscadrova.sk

ZŠ s MŠ, Česká

**MŠ, Osadná 5** <https://www.zsceska.sk/MSOsadna/index.htm>

**MŠ, Rešetkova 6** <https://www.zsceska.sk/MSResetkova/index.htm>

Materskú školu riadi: Anetta Miertušová, zástupkyňa riaditeľa ZŠ Česká pre MŠ,

0904 217 575, [osadna@zsceska.sk](mailto:osadna@zsceska.sk), [resetkova@zsceska.sk](mailto:resetkova@zsceska.sk)

ZŠ s MŠ, Jeséniova

**MŠ, Jeséniova 61** <https://www.mskoliba.com/na-stiahnutie/>

Materskú školu riadi: Mgr. Pavlína Bojnanská, zástupkyňa riaditeľa ZŠ Jeséniova pre MŠ, 0904 830 903, [skolka.koliba@gmail.com](mailto:skolka.koliba@gmail.com)

ZŠ s MŠ, Kalinčiakova

**MŠ, Kalinčiakova 12** <https://skolakalina.edupage.org/register/>  
Materskú školu riadi: Zuzana Sádovská, zástupkyňa riaditeľa ZŠ Kalinčiakova pre MŠ,

0911 978 876, [z.sadovska@skolakalina.sk](mailto:z.sadovska@skolakalina.sk)

ZŠ s MŠ, Odborárska

**MŠ, Odborárska 2** <https://msodborarska.webnode.sk/>   
Materskú školu riadi: Ružena Vlasáková, zástupkyňa ZŠ Odborárska pre MŠ,

0940 787 344, [skola@zsodborba.edu.sk](mailto:skola@zsodborba.edu.sk)

ZŠ s MŠ, Riazanská

**MŠ, Letná 7** <https://zsriazanska.edupage.org/a/prijimanie-ziakov>

Materskú školu riadi: Mgr. Veronika Macháčová, zástupkyňa ZŠ Riazanská pre MŠ,

0903 761 016, [machacova@zsriazanska.sk](mailto:machacova@zsriazanska.sk)

**MŠ, Teplická 5** <https://zsriazanska.edupage.org/a/prijimanie-ziakov>

Materskú školu riadi: Sabína Neumannová, zástupkyňa ZŠ Riazanská pre MŠ,

0903 761 016, [ma](mailto:skola@zsriazanska.edu.sk,%20zsriazanba@gmail.com)[chacova@zsriazanska.sk](mailto:chacova@zsriazanska.sk)

ZŠ s MŠ, Sibírska

**MŠ, Legerského 18** <https://sibirska.edupage.org/register/>

Materskú školu riadi: Mgr. Katarína Kleinová, zástupkyňa ZŠ Sibírska pre MŠ,

0910 598 826, [legerskeho@sibirska.sk](mailto:legerskeho@sibirska.sk)

**MŠ, Pionierska 12/A** <https://sibirska.edupage.org/register/>

Materskú školu riadi: Mgr. Anna Mračková, zástupkyňa ZŠ Sibírska pre MŠ,

0911 085 050, pionierska@sibirska.sk

**MŠ, Šuňavcova 13** <https://sibirska.edupage.org/register/>

Materskú školu riadi: Mgr. Renáta Korytárová, zástupkyňa ZŠ Sibírska pre MŠ,

0903 392 856, [sunavcova@sibirska.sk](mailto:sunavcova@sibirska.sk)

ZŠ s MŠ, Za kasárňou

**MŠ, Šancova 65** <http://www.zakasarnou.sk/v342/z%C3%A1pis-do-m%C5%A1>

Materskú školu riadi: Viola Kramárová, zástupkyňa ZŠ Za kasárňou pre MŠ,

0902 305 685, [skolka@zszakasba.sk](mailto:skolka@zszakasba.sk)

Informácie k zápisom získate aj na stránke mestskej časti Bratislava-Nové Mesto:  
<https://www.banm.sk/zapis-do-zakladnej-skoly/>

<https://www.banm.sk/zapis-do-materskej-skoly/>

Informácie o ZŠ - Mgr. Lucia Sedlačíková, telefón: 02/49 253 602

Informácie o MŠ - Elena Hlivová, telefón: 02/49 253 211